Decizia Curții de Apel București în cazul domnului Tudor Baltă

* [Tipărire](http://www.asfromania.ro/informatii-publice/media/arhiva/4826-decizia-curtii-de-apel-bucuresti-in-cazul-domnului-tudor-balta?tmpl=component&print=1&page=)

***București, 11 decembrie 2015***– Curtea de Apel București a respins ca inadmisibilă cererea de revizuire, formulată de către domnul Tudor Baltă, a sentinței prin care aceeași instanță a dat câștig de cauză ASF în procesul salariilor compensatorii. Totodată, domnul Tudor Baltă a fost obligat la plata cheltuielilor de judecată în valoare de 5.280,97 lei.

Pe data de 9 aprilie 2015, Curtea de Apel  București a schimbat sentinţa dată de Tribunalul București respingând acţiunea reclamantului Tudor Baltă ca neîntemeiată în procesul având ca obiect acordarea a 20 de salarii compensatorii în valoare de 1.064.049 lei. Domnul Tudor Baltă a depus, la acea dată, la Curtea de Apel București, o cerere de revizuire a sentinței.

Autoritatea a fost reprezentată în faza apelului și a revizuirii de către societatea de avocatură Dragne și Asociații.

ASF are pe rol o serie de procese care au ca obiect acordarea de drepturi bănești compensatorii solicitate de o parte dintre membrii din conducerea fostelor Comisii de supraveghere a piețelor financiare non-bancare: CSA, CNVM și CSSPP.

***\*\*\*\*\*\*\*\*\****  
  
***Despre ASF***  
  
*Autoritatea de Supraveghere Financiară (ASF) este instituția care autorizează, reglementează, supraveghează și controlează entitățile care activează pe piața financiară non-bancară din România.*  
  
*Înfiinţată în 2013 prin preluarea și reorganizarea tuturor atribuțiilor și prerogativelor Comisiei Naționale a Valorilor Mobiliare (C.N.V.M.), Comisiei de Supraveghere a Asigurărilor (C.S.A.) și Comisiei de Supraveghere a Sistemului de Pensii Private (C.S.S.P.P.), ASF contribuie la consolidarea unui cadru integrat de funcţionare şi supraveghere pe trei pieţe care însumează peste 10 milioane de participanţi.*

*Mai multe informații puteți găsi pe*[*www.asfromania.ro*](http://www.asfromania.ro/).